 5 ሓምለ 2020 ምንጪ ስእሊ, Yemane Gmeskele ፕረዚደንት ኤርትራ ኢሳይያስ ኣፍወርቂ ናይ ሰለስተ መዓልታት ናይ ስራሕ ምብጻሕ ከካይድ ናብ ግብጺ ከምዝገሸ ሚኒስተር ዜና ኤርትራ ኣቶ የማነ ገብረመስቀል ገሊጹ ፕረዚደንት ኢሳይያስ ምስ ሚኒስተር ጉዳያት ወጻኢ ዑስማን ሳልሕን ኣማኻሪኡ የማነ ገብረኣብን እዩ ሎሚ ረፋድ ናብ ግብጺ ተበጊሱ ነቲ ኣብ ቀረባ እዋናት ናብ ሰለስቲኤን ሃገራት ዝገበሮ ምብጻሓት መሰረት ብምግባር ፕረዚደንት ኢሳይያስ ምናልባት ምስ ግድብ ህዳሰ ኢትዮጵያ ኣብ ዝተኣሳሰር ጉዳያት እዩ ነዚ መገሻታት ዝገብር ዘሎ ዝብሉ ገለ ተዓዘብቲ ግን ኣለዉ እንተኾነ ፕረዚደንት ኢሳይያስ ናብ ሰለስቲአን ሃገራት ዝገብሮ ዘሎ ምብጻሓት ምስዚ ጉዳይ ብዝተኣሳሰር ምዃኑን ዘይምዃኑን ዝገልጽ ዝኾነ ወግዓዊ ሓበሬታ የለን መገሻ ናብ ኢትዮጵያን ሱዳንን ኣቶ የማነ ዕላማ ናይዚ ምብጻሕ ብዝምልከት እንተዘይኣብረሀኳ ምብጻሕ ፕረዚደንት ኢሳይያስ ነቲ ቅድም ክብል ኣብ ሱዳንን ኢትዮጵያን ዝገበሮ መገሻታት መቐጸልታ ምዃኑ ኣመላኺቱ እዩ ፕረዚደንት ኢሳይያስ ኣፍወርቂ ኣብ ቀረባ እዋን ናብ ኢትዮጵያ ዝገበሮ ምብጻሕ ብ ሰለስተ ጉንበት ክኸውን ከሎ ንክልተ መዓልቲ ምስ ቀዳማይ ሚኒስተር ኣብዪ ኣሕመድ ተራኺቡ ዘትዩ ነይሩ ኣብዚ እዋን ክልቲኦም መራሕቲ ኣብ ዞባዊ ጉዳያት ሓዊሱ ኣብ ዝተፈላለዩ ዛዕባታት ኣድሂቦም ከምዝዝትዩ ካብ ምግላጽ ወጻኢ ዝርዝር ሓበሬታ ኣይሃቡን ፕረዚደንት ኢሳይያስ ኣፈወርቂ ኣብ ቀረባ እዋን ናብ ሱዳን ዘካየዶ ምብጻሕ ድማ ብ 25 ሰነ እዩ ነይሩ እቲ ፕረዚደንት ኣብ ሱዳን ናይ 3 መዓልቲ ምብጻሕ ዘካየደ ኾይኑ ምስ ኣቦ መንበር ልኡላዊ ባይቶ ሱዳን ጀነራል ዓብደልፈታሕ ኣል ቡርሃን ተራኺቡ ዘትዩ እዩ ኣብቲ እዋን እውን ክልቲኦም መራሕቲ ኣብ ክልተኣዊ ርክባትን ኣብ ዞባዊ ጉዳያትን ኣድሂቦም ከምዝዝትዩ ተገሊጹ ነይሩ መገሻ ናብ ግብጺ ፕረዚደንት ኢሳይያስ ሎሚ ናብ ግብጺ ዝገሸሉ ዕላማ ኣይተገለጸን ኣሎ ፀገም ኣባይ ዝጋነን ኣብ ርእሲ ፖሊቲከኛታት እዩ ህንጸት ግድብ ሕዳሰ ኢትዮጵያ ንምንታይ ተደናጕዩ? 